WAT ‘N VRIEND HET ONS IN JESUS

(VONKK 104)

(Melodie – Halleluja 444)

1

Wat ‘n vriend het ons in Jesus.

Hy wat in ons plek wil staan.

Wat ‘n voorreg om gedurig

in gebed na Hom te gaan.

Hoe verbeur ons soms die vrede,

kom ons in vertwyfeling –

net omdat ons nie ons swaarkry

in gebed na Hom toe bring.

2

As versoeking en beproewing,

of as hartseer oor ons kom,

laat ons nooit mismoedig word nie,

maar ons kommer bring na Hom.

Nêrens is ‘n vriend getrouer –

Hy wat van ons swaarkry weet.

Jesus staan met ware deernis

altyd tot ons hulp gereed.

3

As die sorge van die lewe

of bekommernis ons kwel,

bly die Heer ons beste toevlug –

alles kan ons Hom vertel.

Wanneer ander ons teleurstel,

soek ons in gebed die Heer.

Jesus troos ons met sy liefde,

Hy verstaan ons hart se seer.